מוטי גוטמן

מוטי גוטמן (נולד ב-29 באוקטובר 1961) הוא מנכ"ל חברת המחשוב "מטריקס" מיום הקמתה בשנת 2001 ומשמש כיו"ר מועצת המנהלים בעשרות החברות הבנות שלה. מוטי גוטמן נולד בחיפה בשנת 1961. בוגר בית הספר התיכון "חוגים". שירת בצה"ל במסגרת ממר"ם כ-7 שנים וסיים את שירותו כראש מדור תקשורת ומיני מחשבים. גוטמן מוסמך במנהל עסקים מטעם האוניברסיטה העברית בירושלים, MBA בניהול אסטרטגי אותו השלים בהצטיינות יתרה. לאחר שחרורו מממר"ם הצטרף לחברת התכנה לירז מקבוצת דיסקונט השקעות, ושימש בין השנים 1994–2000 כמנכ"ל החברה הבורסאית. בשנת 2000 הוביל את מכירת לירז לחברת EDS והצטרף לקבוצת פורמולה. בשנת 2001 הקים את "מטריקס" כמיזוג החברות "פורסופט, "ניקוב" ו"בשן מערכות", ומשמש מאז כמנהל הכללי שלה. מטריקס הונפקה ב-2002 בבורסה לניירות ערך בתל אביב ונסחרת במסגרת מדד ת"א 35. מטריקס בראשותו של גוטמן מממשת אסטרטגיית מיזוגים ורכישות אינטנסיבית במסגרתה רכשה כ-100 חברות מחשוב בישראל ובחו"ל ובהן: בישראל: רכישות : ניו אפליקום, סינטק, סיון, אלרון טלסופט,טנגרם, טאקט, פרוגרמה, סיבם, אונו-אפס, ספיה, נטוויז, מידעטק, KBIS, 2Bsecure, באבקום, חושן אליאב, מננג'וור, אינטגריטי, נוח טכנולוגיות, טקטופ, SEEV, טופקיו, המי"ל, קמביום, סיווי, אביב ניהול, DHV, דנה הנדסה, גסטטנרטק ועוד. חברות ומיזמים שהוקמו בארץ : Matrix BI, CLOUDZONE, מטריקס דיפנס, תלפיות, Infinity R&D Labs, מטריקס DEVOPS רכישות בחו"ל: EXZAC, XTIVIA ששינתה את שמה ל-MATRIX-IFS ובהמשך את NIT, STONS, PVBS, Matrix3D, Hydus, Alius, RightStar ועוד מטריקס מעסיקה כ-11,000 עובדים . הכנסותיה ב-2020 עמדו על כ-1.2 מיליארד דולר. לאורך השנים הקימה מטריקס מיזמים רבים כמו מיזם "תלפיות" להכשרה והעסקת נשים חרדיות שהוקם בשנת 2005, מיזם המעסיק נכון לשנת 2019 כ-1,000 נשים חרדיות במודיעין עילית וכן חברות כמו Infinity R&D Labs להכשרת טאלנטים בתחום פיתוח התכנה, matrix BI בתחומי האנליטיקה ולמידת מכונה, מטריקס דיפנס בתחום הביטחוני ועוד. בשנת 2015 הוביל גוטמן את הקמתה של 8300 - זרוע טכנולוגיות העילית של מטריקס והשותפה הבלעדית של תוכנית היזמות של עמותת בוגרי 8200. בשנת 2023 הייתה עלות שכרו של מוטי גוטמן 21.4 מיליון ₪. נתון זה מציג פער של פי 91.8 לעומת השכר הממוצע של עובדי החברה. הפער אף גדל לעומת שנים 2021 (54.7) ו-2022 (78.6). מיעוט מבעלי המניות בחברה מתנגדים למדיניות שכר זו. מוטי גוטמן נשוי ואב לשלושה. הוא גם פסנתרן חובב ג'אז. מדיה וקבצים בנושא מוטי גוטמן בוויקישיתוף מנהלי העשור : החמישייה הפותחת - מוטי גוטמן מקום 4, כלכליסט 31 בדצמבר 2020 דירוג המנהלים : מקום 5 - מוטי גוטמן, מטריקס, באתר כלכליסט, 30 בדצמבר 2020 דירוג המנהלים: מקום 2 - מוטי גוטמן, מטריקס, באתר כלכליסט, 31 בדצמבר 2019 מאיר אורבך, דירוג המנהלים: מקום 1 - מוטי גוטמן, מטריקס, באתר כלכליסט, 28 בדצמבר 2011 דירוג המנהלים 2018: מקומות 4-10, באתר כלכליסט, 24 בדצמבר 2018 דירוג המנהלים 2017: מקומות 7-10, באתר כלכליסט, 25 בדצמבר 2017 מיזם תלפיות : מוטי גוטמן מוביל את רשימת 101 המשפיעים לטובה של מגזין דה מרקר ב-2010 פרופיל הלינקדאין של מוטי גוטמן(הקישור אינו פעיל) (באנגלית) הבכירים מסכמים את השנה; והפעם: מוטי גוטמן, מנכ"ל מטריקס, באתר אנשים ומחשבים, 1 בינואר 2017 מוטי גוטמן מנכ"ל מטריקס: "עובדי ההיי-טק שעובדים 18 שעות ביום - עושים זאת מתוך בחירה", באתר TheMarker‏, 6 במאי 2007 עמיר קורץ, מוטי גוטמן: "אני אובססיבי, צנטרליסט ואגואיסט. אני רוצה רווח, ואני רוצה שיאהבו אותי", באתר כלכליסט, 5 בפברואר 2009 דיאנה בחור-ניר ומאיר אורבך, "לשלם יותר מס? להקפיא שכר? - זה רק ניסיון למצוא חן", באתר כלכליסט, 22 בספטמבר 2011 מאיר אורבך, מוטי גוטמן, מנכ"ל מטריקס: "הצרכן של היום סובל מהפרעת קשב וריכוז", באתר כלכליסט, 14 במרץ 2010 מאיר אורבך, העסקת חרדים: "קיבלנו עובדות נאמנות; הן מקבלות יותר ממוקדניות", באתר כלכליסט, 20 באוקטובר 2010 סופי שולמן, מוטי גוטמן: הפעילות בארה"ב צומחת יפה, אבל התיאבון שלי גדול יותר", באתר כלכליסט, 31 בדצמבר 2019 תוכנית היזמות של עמותת בוגרי 8200 בחרה ב-8300 של מטריקס כשותף הטכנולוגי הבלעדי שלה, באתר New-Tech גיל קליאן, עלות שכרו של מנכ"ל מטריקס מוטי גוטמן - כמעט פי 92 מעובד ממוצע בחברה, באתר כלכליסט, 18 במרץ 2024